Document ID: 32009R0416

Title and Content:
ΚΑΝΟΝΙΣΜΌΣ (ΕΚ) αριθ. 416/2009 ΤΗΣ ΕΠΙΤΡΟΠΉΣ της 20ής Μαΐου 2009 για την κατανομή, μεταξύ «παραδόσεων» και «άμεσων πωλήσεων», των εθνικών ποσοστώσεων γάλακτος που έχουν καθορισθεί για την περίοδο 2008/2009 στο παράρτημα IX του κανονισμού (ΕΚ) αριθ. 1234/2007 του Συμβουλίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 69 παράγραφος 1, σε συνδυασμό με το άρθρο 4, Εκτιμώντας τα ακόλουθα: (1) Το άρθρο 67 παράγραφος 2 του κανονισμού (ΕΚ) αριθ. 1234/2007 προβλέπει ότι ένας παραγωγός μπορεί να διαθέτει μία ή δύο ατομικές ποσοστώσεις, μία για παραδόσεις και μία για απευθείας πωλήσεις. Η μετατροπή μεταξύ των ποσοστώσεων μπορεί να γίνεται μόνο από την αρμόδια αρχή του κράτους μέλους, κατόπιν δεόντως αιτιολογημένης αίτησης του παραγωγού. (2) Ο κανονισμός (ΕΚ) αριθ. 415/2008 της Επιτροπής, της 8ης Μαΐου 2008, για την κατανομή, μεταξύ «παραδόσεων» και «άμεσων πωλήσεων» των εθνικών ποσοτήτων αναφοράς που έχουν καθοριστεί για την περίοδο 2007/2008 στο παράρτημα I του κανονισμού (ΕΚ) αριθ. 1788/2003 του Συμβουλίου (2) καθορίζει την κατανομή μεταξύ των “παραδόσεων” και των “απευθείας πωλήσεων” για την περίοδο από την 1η Απριλίου 2007 έως τις 31 Μαρτίου 2008 για όλα τα κράτη μέλη. (3) Σύμφωνα με το άρθρο 25 παράγραφος 2 του κανονισμού (ΕΚ) αριθ. 595/2004 της Επιτροπής, της 30ής Μαρτίου 2004, για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων (3), τα κράτη μέλη κοινοποίησαν τις ποσότητες οι οποίες έχουν οριστικά μετατραπεί μετά από αίτηση των παραγωγών μεταξύ των ατομικών ποσοτήτων αναφοράς των παραδόσεων και των απευθείας πωλήσεων. (4) Σύμφωνα με τον κανονισμό (ΕΚ) αριθ. 248/2008 του Συμβουλίου, της 17ης Μαρτίου 2008, για την τροποποίηση του κανονισμού (ΕΚ) αριθ. 1234/2007 όσον αφορά τις εθνικές ποσοστώσεις για το γάλα (4), οι συνολικές εθνικές ποσοστώσεις για όλα τα κράτη μέλη αυξήθηκαν από την 1η Απριλίου 2008. Τα κράτη μέλη, εκτός από την Μάλτα της οποίας η εθνική ποσόστωση δεν περιλαμβάνει τμήμα άμεσων πωλήσεων, κοινοποίησαν στην Επιτροπή την κατανομή της συμπληρωματικής ποσόστωσης μεταξύ «παραδόσεων» και «άμεσων πωλήσεων». (5) Ως εκ τούτου, κρίνεται σκόπιμο να καθοριστεί η κατανομή, μεταξύ «παραδόσεων» και «άμεσων πωλήσεων», των εθνικών ποσοστώσεων για την περίοδο από την 1η Απριλίου 2008 έως τις 31 Μαρτίου 2009 που έχουν καθορισθεί στο παράρτημα IX του κανονισμού (ΕΚ) αριθ. 1234/2007. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η κατανομή, για την περίοδο από την 1η Απριλίου 2008 έως τις 31 Μαρτίου 2009, μεταξύ των «παραδόσεων» και των «άμεσων πωλήσεων» των εθνικών ποσοστώσεων που έχουν καθορισθεί στο παράρτημα ΙΧ του κανονισμού (ΕΚ) αριθ. 1234/2007 ορίζεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Μαΐου 2009.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2763
2972
5283
2443

EuroVoc IDs (Expanded): 2763
2972
5283
2443

Dataset Source: meu

Split: train